Forslag til Rådets forordning om fastsættelse for fangståret 2003 af orienteringspriserne og af EF-producentpriserne for visse fiskerivarer i henhold til forordning (EF) nr.104/2000

(forelagt af Kommissionen)

BEGRUNDELSE

I henhold til artikel 18 i forordning (EF) nr. 104/2000 om den fælles markedsordning for fiskerivarer og akvakulturprodukter skal der for hver af de varer, som er anført i bilag I, og for hver af de varer eller varegrupper, der er anført i bilag II, fastsættes en orienteringspris. Beregningen foretages på grundlag af gennemsnittet af noteringerne for en betydelig del af EF's produktion på engrosmarkeder eller i havne i de sidste tre fangstår forud for det fangstår, som prisen fastsættes for.

Når disse priser fastsættes, tages der også hensyn til tendensen i produktion og efterspørgsel og andre faktorer såsom behovet for at sikre stabile markedspriser og støtte producenternes indkomster og forbrugernes interesser.

I sammenligning med perioden 1999-2001 steg gennemsnitspriserne for hvidfisk fortsat støt i perioden 2000-2002 med stigninger på mellem +1 % og 8 % for de fleste arter. I første halvdel af 2002 lå priserne på hvidfisk generelt højere end i samme periode i det foregående år. I betragtning af denne gunstige markedssituation foreslår Kommissionen at forhøje orienteringspriserne med 1 % til 2,5 % for de fleste arter hvidfisk med undtagelse af rødhaj, kuller, rødspætte og ising. Det foreslås, at de nuværende priser opretholdes for skrubbe, havtaske uden hoved og tunge.

Markedssituationen for de pelagiske arter bedrede sig betydeligt med prisstigninger i perioden 2000-2002 på mellem 3 % og 33 % og selv 80 % for spansk makrel i forhold til perioden 1999-2001. De fleste af disse stigninger blev bekræftet i de første seks måneder af 2002. Kommissionen foreslår derfor en forhøjelse af orienteringsprisen for disse arter fra + 1% (sardiner) til + 3% (sild).

For de andre arter i bilag I, især for krebsdyr, har markedssituationen i den seneste tid været mindre gunstig. Kommissionen foreslår derfor mindre ændringer eller opretholdelse af de nuværende orienteringspriser for disse arter.

Verdensmarkedspriserne på frosne varer i bilag II har udvist en stigende tendens undtagen for hel kulmule og sværdfisk, som Kommissionen foreslår en nedsættelse for på henholdsvis - 1 % og - 1,5 %.

Endvidere skal der i henhold til artikel 26 i Rådets forordning (EF) nr. 104/2000 fastsættes en EF-producentpris for tun, der er bestemt til konservesindustrien. Beregningen foretages på grundlag af gennemsnittet af noteringerne for en betydelig del af EF's produktion på engrosmarkeder eller i havne i de sidste tre fangstår forud for det fangstår, som prisen fastsættes for.

EF's gennemsnitspris steg i perioden 2000-2002 i sammenligning med perioden 1999-2001. Denne tendens blev bekræftet i de første seks måneder af 2002. I betragtning af denne markedssituation foreslår Kommissionen en forhøjelse på 1 % af EF-producentprisen for fangståret 2003.

Forslag til Rådets forordning om fastsættelse for fangståret 2003 af orienteringspriserne og af EF-producentpriserne for visse fiskerivarer i henhold til forordning (EF) nr. 104/2000

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter [1], særlig artikel 18, stk. 3, og artikel 26, stk. 1,

[1] EFT L 17 af 21.1.2000, s. 22.

under henvisning til forslag fra Kommissionen, og:

ud fra følgende betragtninger:

1) I henhold til artikel 18, stk. 1, og artikel 26, stk. 1, i forordning (EF) nr. 104/2000 skal der for hvert fangstår fastsættes en orienteringspris og en EF-producentpris med henblik på at fastsætte de prisniveauer, hvorved der skal foretages intervention for visse fiskerivarer.

2) I henhold til artikel 18, stk. 1, i forordning (EF) nr. 104/2000 skal der fastsættes en orienteringspris for hver af varerne og varegrupperne omtalt i bilag I og II til nævnte forordning.

3) På grundlag af de nuværende data om priserne på de pågældende varer og kriterierne i artikel 18, stk. 2, i forordning (EF) nr. 104/2000 bør orienteringspriserne forhøjes, opretholdes eller nedsættes alt efter fiskeart i fangståret 2003.

4) I Kommissionens forordning (EØF) nr. 3510/82 [2] er der fastsat tilpasningskoefficienter for de forskellige arter tunfisk. Det er derfor ikke nødvendigt at fastsætte EF-producentpriser for alle de arter tunfisk, der er anført i bilag III til forordning (EF) nr. 104/2000, men kun for gulfinnet tun (Thunnus albacares).

[2] EFT L 368 af 28.12.1982, s. 27. Forordning senest ændret ved forordning (EØF) nr. 3899/92 (EFT L 392 af 31.12.1992, s. 24).

5) På grundlag af de kriterier, der er opstillet i artikel 18, stk. 2, første og andet led, og i artikel 26, stk. 1, i forordning (EF) nr. 104/2000, bør EF-producentprisen forøges for fangstsåret 2003 -

UDSTEDT FØLGENDE FORORDNING:

Artikel 1

Orienteringspriserne for fangståret fra den 1. januar til den 31. december 2003 skal i henhold til artikel 18, stk. 1, i forordning (EF) nr. 104/2000 fastsættes som angivet i bilag I til nærværende forordning.

Artikel 2

EF-producentpriserne for fangståret fra 1. januar til 31. december 2003 skal i henhold til artikel 26, stk. 1, i forordning (EF) nr. 104/2000 fastsættes som angivet i bilag II til nærværende forordning:

Artikel 3

Denne forordning træder i kraft den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG I

>TABELPOSITION>

ANNEX II

>TABELPOSITION>

EF-producentpriserne for de andre varer i bilag III til forordning (EF) nr. 104/2000 fastsættes ved hjælp af de omregningsfaktorer, der er omtalt i forordning (EØF) nr. 3510/82.

>TABELPOSITION>